স্টাফ রিপোর্টার, নবীগঞ্জ থেকে ॥ নবীগঞ্জে দেড় লিটার মদসহ নুর হুসেন ভান্ডারী নামে এক যুবককে পুলিশ আটক করেছে। পরে ভ্রাম্যমান আদালতে মাদক আইনে ১০ হাজার টাকা জরিমানা করা হয়েছে। জানা যায়, নবীগঞ্জ উপজেলার সাতাইয়াল গ্রামের নুর হুসেন ভান্ডারী গতকাল সন্ধ্যায় দেড় লিটার মদ নিয়ে যাচ্ছিল। এ সময় গোপন সংবাদের ভিত্তিতে গোপলার বাজার তদন্ত কেন্দ্রের এএসআই জাকির অভিযান চালিয়ে পানিউমদা বাঁশের পুল এলাকা থেকে ভান্ডারীকে মদসহ আটক করে নিয়ে আসেন। পরে নির্বাহী ম্যাজিষ্ট্রেট মাহমুদুল হক ভ্রাম্যমান আদালত বসিয়ে নুর ভান্ডারীকে ১০ হাজার টাকা জরিমানা করেন।